Galleria Borghese
<s>Galleria Borghese je veliki umjetnički muzej u Parku Villa Borghese u strogom historijskom centru Rima.</s>

<s>Historija 
Za nastanak muzeja najzaslužniji je kardinal Scipione Borghese (1577.-1633.), nećak pape Pavla V (1605.-1621.), koji je početkom 17. vijeka postao vlasnik Ville Borghese, koju je počeo pretvarati u park.</s><s>Tu je uz pomoć arhitekta Flaminia Ponzia sagradio vilu Borghese u kojoj je danas smješten muzej.</s>

<s>Prva velika akvizicija Scipiona Borghesea  od nekih 100 slika, među njima i nešto ranih djela Caravagia dogodila se 1607., nakon zapljene slika Cavalier d'Arpina.</s><s>Iste godine stekao je kolekciju Akvilejskog patrijarha, a 1608. postao je vlasnik kolekcije od 71 slike kardinala Sfondrata, među kojima su bila djela Tiziana i Rafaela.</s>

<s>Scipione Borghese, bio je strasni i neobuzdani kolekcionar, pa je često upadao u probleme pravne prirode, pa je ostajao i bez novca i bez slika.</s><s>S druge strane bio je jedan od prvih mecena Berninija, pa se na taj način domogao nekih od njegovih najljepših skulptura.</s>

<s>Krajem 17. vijeka porodica Borghese imala je kolekciju od oko 800 slika i jednu od najslavnijih kolekcija rimskih antičkih artefakta (rimskih skulptura), uz bezbroj nekretnina.</s><s>Nema sumnje da je upravo arheološka kolekcija zaintrigirala  francuskog cara Napoleona I, čija se sestra Pauline (1780-1825) preudala za kneza Camilla Borghesea (1775-1832).</s><s>Nakon pritiska cara Camillo Borghese prodao je Francuskoj svoju arheološku kolekciju, pa je ona krajem 1807. i početkom 1808. završila u pariškom Louvru, u kom je i danas jezgra arheološke kolekcije.</s><s>Sljedećih godina Camillo je pokušao novim akvizicijama oporaviti kolekciju.</s>

<s>U to vrijeme uspio je nabaviti dva vrhunska djela Canovinu skulpturu Pauline Bonaparte kao Venere i  Correggiovu sliku Danaje 1827.</s><s>Pred samu smrt 1833. testamentom je ograničio nasljednicima otuđivanje i rasparčavanje kolekcije, tako da je 1902. kompletna postala vlasništvo Kraljevine Italije.</s>

<s>Galerija slika</s>

<s>Izvori</s>

<s>Vanjske veze</s>

<s>Galleria Borghese</s>

<s>Borghese
Borghese
Borghese
Muzeji u Rimu</s>

